
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS 
Szám: 3518-18/2011
Előterjesztést készítette: Horváth Balázs műszaki és beruházási ügyintéző

Előterjesztés elkészítésének időpontja: 2011. május 30.
Előterjesztést véleményezi: PTÜB
Döntés módja: nyílt szavazás, egyszerű szótöbbség
Melléklet: telekalakítási vázrajz
E L Ő T E R J E S Z T É S

Sülysáp Nagyközség Önkormányzata Képviselő-testületének

2011. június 9-én tartandó munkaterv szerinti ülésére

13. napirendhez

Tárgy: Szív utca folytatólagos szakaszának rendezése
Tisztelt Képviselő-testület!

Berényi Tiborné Szív u. 17. szám alatti lakos kérelemmel fordult az önkormányzathoz, hogy a vezetékes ivóvíz kiépítését az utcában biztosítsuk. A közműfejlesztés lehetőségét vizsgálva megállapítottuk, hogy a közterület nem áll rendelkezésre egybefüggően a kérdéses 3649 hrsz. alatti ingatlanig, azt több magáningatlan is megszakítja. Az érintett Szív utcai lakosok azonban hajlandóak az ingatlanukból az utca folytatásához szükséges területrészeket ajándékozási szerződés keretében, ingyenes átadni, az alábbiak szerint:
	Tulajdonos
	Hrsz.
	Átadott terület

	Mikus Attila
	3628
	94 m2

	Fehér Ferencné
	3629
	143 m2

	Berényi Tibor és neje
	3649/2
	211 m2


Kérem a Tisztelt Képviselő-testületet tárgyalja meg, hogy a fenti helyrajzi számú ingatlanokból díjmentesen, ellenszolgáltatás nélkül felajánlott területet út céljára elfogadja-e. Kérem döntésük szíves meghozatalát!
…/2011. (VI. 9.) ÖKT határozati javaslat

Sülysáp Nagyközség Önkormányzatának Képviselő-testülete úgy határoz, hogy a helyi önkormányzatokról szóló 1990. évi LXV. törvény 80. § (1) bekezdése alapján úgy határoz, hogy

1./ az ingatlantulajdonosok által a Szív utca folytatólagos rendezésének érdekében térítésmentesen és feltétel nélkül, az alábbiak szerint felajánlott ingatlanrészeket elfogadja, és a Szív utcába beolvasztja:

	Tulajdonos
	Hrsz.
	Átadott terület

	Mikus Attila
	3628
	94 m2

	Fehér Ferencné
	3629
	143 m2

	Berényi Tibor és neje
	3649/2
	211 m2


2./ az ingatlanrendezés költségeit – a költségvetés általános tartalék keretének terhére – az Önkormányzat vállalja,

3./ felkéri és felhatalmazza a polgármestert a szükséges intézkedések megtételére, az ajándékozási szerződés aláírására.

Határidő: 1./-2./ azonnal; 3./ 30 napon belül
Felelős: polgármester

Sülysáp, 2011. május 30.


Horinka László s.k.


polgármester

Láttam! Sülysáp, 2011. május 30.

Tóth Krisztina jegyző s.k.

